Държавен вестник, бр. 30, 2015 г., стр. 61

БРОЙ  30	
Д Ъ Р Ж А В Е Н  В Е С Т Н И К 	
СТР.  61  
идентификатор 68134.1897.415; удостоверение за 
наследници на Стоичко Петрунов Кръстев; мо­
тивирано предложение за исканото изменение.
Мотивираното предложение е разгледано и 
прието с решение на ОЕСУТ по протокол № ЕС-
Г-43 от 31.05.2011 г., т. 31.
Със Заповед № РД-09-50-773 от 2.06.2011 г. на 
главния архитект на Столична община е допуснато 
да се изработи проект за ПУП в териториален 
обхват: УПИ I – „за хранителни стоки, сладкар­
ница, общ. клуб и детска площадка“, от кв. 2а 
и УПИ Х-415 от кв. 1, м. Мала кория (поземлен 
имот с идентификатор 68134.1897.415), по КККР 
на район „Витоша“.
С писмо изх. № ГР-94-Н-23 от 3.06.2011 г. на 
началник-отдел „Градоустройство“ заповедта е 
изпратена до кмета на район „Витоша“ за сведе­
ние и изпълнение и на заявителите.
Със заявление вх. № ГР-94-Н-23 от 4.07.2011 г. 
е внесен за одобряване проект за ПУП – ИПРЗ, 
с обяснителна записка.
Допълнително е представена декларация от 
ландшафтен архитект, че в УПИ Х-415 няма ед­
роразмерна дървесна растителност, която декла­
рация е заверена от дирекция „Зелена система“ 
при СО с № 94-Н-СП-8 от 6.06.2012 г.
Приложени са изходни данни от „Софийска 
вода“ – АД.
С писмо изх. № ГР-94-Н-23 от 7.07.2011 г. на 
началник-отдел „Градоустройство“ проектът е 
изпратен за обявяване в район „Витоша“ на ос­
нование чл. 128, ал. 3 ЗУТ.
Обявеният проект е върнат след приключена 
процедура по съобщаване с писмо изх. № 6602-
449/1 от 3.11.2011 г. на главния архитект на район 
„Витоша“, с което уведомява, че в законоустанове­
ния срок не са постъпили възражения. Приложено 
е съобщение по чл. 128, ал. 3 ЗУТ с подписите 
на заинтересуваните лица.
Проектът е разгледан и приет на заседание 
на ОЕСУТ с протокол № ЕС-Г-1 от 10.01.2012 г., 
т. 28, с решение „Приема проекта. На основание 
чл. 21, ал. 7 ЗОС изпраща в СОС за одобряване“.
С решение по протокол № ЕС-Г-7 от 31.01.2012 г., 
т. 12, е направено служебно предложение по про­
екта за коригиране на номера на квартала.
Със заявление вх. № ГР-94-Н-23 от 8.01.2014 г. 
от Нина Атанасова Идакиева и Жозефина Ата­
насова Бозвелиева-Велева са внесени допълни­
телно: нотариален акт № 89, том IV, рег. № 8614, 
дело № 618 от 29.11.2013 г., с който се признават 
за собственици Нина Атанасова Идакиева и 
Жозефина Атанасова Бозвелиева-Велева на 
поземлен имот с идентификатор 68134.1897.415; 
скица и становище от район „Витоша“ относно 
неприложена улична регулация на улица между 
квартали 1 и 2а, актуална скица от СГКК за 
имот с идентификатор 68134.1897.415 на името 
на Нина Атанасова Идакиева и Жозефина Ата­
насова Бозвелиева-Велева.
С писмо изх. № ГР-94-Н-23 от 14.01.2014 г. 
проектът е изпратен за дообявяване в район 
„Витоша“.
С писмо изх. № 6600-273 от 18.06.2014 г. про­
ектът е върнат от главния архитект на район 
„Витоша“ без постъпили възражения.
При горната фактическа обстановка се уста­
нови от правна страна следното:
Искането за одобряване на проекта за ПУП е 
направено от заинтересовани лица по смисъла на 
чл. 131, ал. 1 и ал. 2, т. 1 ЗУТ като собственици 
на имот с идентификатор 68134.1897.415, попадащ 
в границите на УПИ Х-415, кв. 1, и УПИ I – „за 
хранителни стоки, сладкарница, общ. клуб и дет­
ска площадка“, от кв. 2а, което се установява от 
приложените документи за собственост и скица 
от СГКК – София.
Действащият подробен устройствен план е одо­
брен със заповеди № РД-50-09-304 от 24.09.1990 г. 
и № РД-50-09-1559 от 11.10.2010 г. на главния 
архитект на София и Заповед № РД-50-128 от 
27.05.1998 г. на кмета на район „Витоша“.
Кадастралната карта за територията е одо­
брена със Заповед № РД-18-69 от 14.12.2010 г. на 
изпълнителния директор на АГКК.
Граници те на имот с и ден т ификатор 
68134.1897.415 не съвпадат с границите на УПИ 
Х-415, кв. 1, по действащия ПУП.
С внесения от заявителите проект се из­
менят регулационните граници на УПИ Х-415 
за провеждането им по имотните граници на 
имота чрез редуциране на улица от о.т. 4 до о.т. 
6 (между квартали 1 и 2а) до задънена улица от 
о.т. 3а до о.т. 3б и свързаното с това изменение 
на границите на УПИ VII-182, VIII-378, IX-со 
от кв. 1 и УПИ I – „за хранителни стоки, слад­
карница, общ. клуб и детска площадка“, от кв. 
2а. В резултат на отпадането на улица между 
о.т. 4 – о.т. 5 – о.т. 6 отпада делителят между 
кв. 1 и кв. 2а и стар УПИ I се приобщава към 
нов кв. 1, като променя номера си на XIV – „зa 
хранителни стоки, сладкарница, общ. клуб и 
детска площадка“.
Предвид липсата на искане от собственици­
те на имоти с идентификатори 68134.1897.536 и 
68134.1897.537 за урегулиране на имотите им с 
предвидено за тях застрояване останалите гра­
ници и предназначението на стар УПИ I (нов 
XIV) не се изменят.
Лицето (изход) към улица на нови УПИ VII-
182, VIII-378, IX-co, Х-415 и XIV – „зa храни­
телни стоки, сладкарница, общ. клуб и детска 
площадка“, се осигурява по новопредвидената 
задънена улица и по действащата улична регула­
ция, с което е спазена нормата на чл. 14, ал. 3, 
т. 1 и ал. 4 ЗУТ.
Изменението на ПР в частта на уличната 
такава прави плана по-икономично осъществим 
с оглед на необходимостта от отчуждаване на 
частни имоти.
С оглед на горното е налице основание за 
одобряване на проекта за ИПР по чл. 15, ал. 1, 
изр. 2 във връзка с чл. 134, ал. 1, т. 1, ал. 2, т. 2 
и чл. 108, ал. 5 ЗУТ.
С плана за регулация не се променя предназ­
начението на урегулираните поземлени имоти, 
засегнати от изменението, като конкретното им 
предназначение е допустимо в устройствена зона 
„Жм2“ съгласно ОУП на СО, в която попадат 
имотите.
Показателите на застрояване, отразени в ма­
трицата върху плана, отговарят на предвидените 
в ОУП на СО.